paragraph_text: Zajednica tehničke kulture (ZTK) Grada Belog Manastira je organizacija iz Belog Manastira koja okuplja pojedine udruge tehničke kulture i pojedince (učenike, studente, mlade i stare...) naklonjene tehničkoj kulturi. Ona je mjesto za izvaninstitucionalno obrazovanje, susrete, razmjene ideja, pogleda i iskustava. S manjim ili većim prekidima i pod raznim imenima djeluje u Belom Manastiru više desetaka godina.